विजय मंदिर झील महल
विजय मंदिर झील महल राजस्थान के अलवर शहर में स्थित एक खूबसूरत महल है 1918 में बनाया गया था। यह महाराजा जयसिंह का आवासीय महल था। इस इमारत का ढांचा परंपरागत इमारतों से बिल्कुल अलग है। इसके अंदर एक राम मंदिर भी है। आजकल यह महल पारिवारिक झगडे के कारण बंद पडा हुआ है। महल सामने से पूरी तरह दिखाई नहीं देता लेकिन इसके पीछे वाली झील से इस महल का मनोरम दृश्य देखा जा सकता है। महल को देखने के बाद झील के साथ वाले मार्ग से बाल किला पहुँचा जा सकता है। ऑटो रिक्शा द्वारा इन दोनों स्थलों तक पहुँचा जा सकता है। पारिवारिक झगड़ों के कारण यह महल आजकल बंद पडा हुआ है। यहाँ पर्यटकों को घूमने की अनुमति नहीं है।